**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL PRIPAŽINTO**

**NEREIKALINGU ARBA NETINKAMU (NEGALIMU) NAUDOTI VALSTYBEI NUOSAVYBĖS TEISE PRIKLAUSANČIO NEMATERIALIOJO IR ILGALAIKIO MATERIALIOJO TURTO NURAŠYMO IR LIKVIDAVIMO“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant nurašyti pripažintą nereikalingu arba netinkamu (negalimu) naudoti valstybei nuosavybės teise priklausantį Klaipėdos miesto savivaldybės patikėjimo teise valdomą, ir šiuo metu savivaldybės biudžetinių įstaigų (toliau – BĮ) Klaipėdos lopšelio-darželio „Versmė“, Klaipėdos Simono Dacho progimnazijos, Klaipėdos Martyno Mažvydo progimnazijos pagal panaudos sutartis ir Klaipėdos miesto savivaldybės administracijos patikėjo teise valdomą, naudojamą ir disponuojamą nematerialųjį, ilgalaikį ir trumpalaikį materialųjį turtą – kompiuterius, kompiuterinę techniką, programinę įrangą.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos švietimo ir mokslo ministerija, vadovaujantis 2004-04-15 Lietuvos Respublikos Vyriausybės nutarimu Nr. 418 „Dėl kompiuterių programinės įrangos perdavimo“, 2004-10-13 LR Vyriausybės nutarimu Nr. 1283 „Dėl kompiuterių įrangos perdavimo“, 2004-12-24 LR Vyriausybės nutarimu Nr. 1644 „Dėl radijo ryšio kompiuterių įrangos perdavimo“, 2005-04-21 LR Vyriausybės nutarimu Nr. 401 „Dėl turto perdavimo“, 2005-09-15 LR Vyriausybės nutarimu Nr. 1014 „Dėl kompiuterių programinės įrangos perdavimo, 2006-10-17 LR Vyriausybės nutarimu Nr. 1021 „Dėl kompiuterinės ir programinės įrangos perdavimo“ ir 2006-12-24 LR Vyriausybės nutarimu Nr. 1026 „Dėl kompiuterių programinės įrangos perdavimo“, 2008-04-09 LR Vyriausybės nutarimu Nr. 340 „Dėl kompiuterinės įrangos perdavimo savivaldybėms“ perdavė Klaipėdos miesto savivaldybei valdyti ir naudoti patikėjimo teise nematerialųjį, ilgalaikį ir trumpalaikį materialųjį turtą – kompiuterius, kompiuterinę techniką bei programinę įrangą.

2010-06-21 panaudos sutartimi Nr. J11-70 turtas buvo perduotas BĮ Klaipėdos lopšeliui-darželiui „Versmė“, 2010-06-22 panaudos sutartimi Nr. J11-78 turtas buvo perduotas BĮ Klaipėdos Simono Dacho progimnazijai, 2010-06-21 panaudos sutartimi Nr. J11-69 turtas buvo perduotas Klaipėdos Martyno Mažvydo progimnazijai.

Klaipėdos miesto savivaldybės administracija gavo BĮ Klaipėdos lopšelio-darželio „Versmė“, BĮ Klaipėdos Simono Dacho progimnazijos, BĮ Klaipėdos Martyno Mažvydo progimnazijos prašymus, nurašyti pagal panaudos sutartis naudojamą nematerialųjį, ilgalaikį ir trumpalaikį materialųjį turtą, kompiuterius, kompiuterinę techniką bei programinę įrangą. Mokymo įstaigose sudaryta komisija siūlo šį turtą nurašyti, nes turtas moraliai pasenęs, neremontuojamas ir darbui netinkamas. Savivaldybės administracijos informavimo ir e. paslaugų skyriaus specialistai nustatė, kad savivaldybės administracijos naudojamas turtas morališkai pasenęs ir nebenaudojamas ir siūlo turtą nurašyti.

Klaipėdos miesto savivaldybės administracija raštu kreipėsi į Lietuvos Respublikos Švietimo ir mokslo ministeriją, Švietimo informacinių technologijų centrą, Švietimo ir mokslo ministerijos švietimo aprūpinimo centrą, Lietuvos Statistikos departamentą dėl sutikimo nurašyti valstybei nuosavybės teise priklausantį turtą. Minėtų institucijų leidimai buvo gauti.

Savivaldybės tarybos sprendimas reikalingas BĮ Klaipėdos lopšelio-darželio „Versmė“ BĮ Klaipėdos Simono Dacho progimnazijos, BĮ Klaipėdos Martyno Mažvydo progimnazijos ir Klaipėdos miesto savivaldybės administracijos naudojamam nematerialiajam, ilgalaikiam ir trumpalaikiam materialiajam turtui nurašyti.

**3. Kokių rezultatų laukiama.**

BĮ Klaipėdos lopšelio-darželio „Versmė“, BĮ Klaipėdos Simono Dacho progimnazijos, BĮ Klaipėdos Martyno Mažvydo progimnazijos ir Klaipėdos miesto savivaldybės administracijos nematerialusis, ilgalaikis trumpalaikis materialusis turtas bus nurašytas kaip neveikiantis ir netinkamas naudoti.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – siūloma nurašyti pagal panaudos sutartis naudojamą BĮ Klaipėdos lopšelio-darželio „Versmė“, BĮ Klaipėdos Simono Dacho progimnazijos, BĮ Klaipėdos Martyno Mažvydo progimnazijos ir Savivaldybės administracijos nematerialųjį, ilgalaikį ir trumpalaikį materialųjį turtą, kaip netinkamą naudoti.

Teikiame svarstyti šį sprendimo projektą.

Turto skyriaus vedėjas Edvardas Simokaitis

PRIDEDAMA:

1.Švietimo informacinių technologijų centro 2017-02-09 rašto Nr. 90-(1.6)-D3-78 kopija, 1 lapas;

2.Lietuvos Respublikos švietimo ir mokslo ministerijos 2017-02-20 rašto Nr. SR-760 kopija, 1 lapas;

3.Lietuvos Respublikos švietimo ir mokslo ministerijos 2017-02-20 rašto Nr. SR-758, kopija,1lapas;

4.Lietuvos Statistikos departamento 2017-02-24 rašto Nr. SD-174 kopija, 1 lapas.

5. Švietimo ir mokslo ministerijos švietimo aprūpinimo centro 2017-03-01 rašto Nr. (1.14)-D2-731 kopija, 1 lapas;

6.Švietimo informacinių technologijų centro 2017-03-08 rašto Nr. 90-(1.6)-D3-127 kopija, 1 lapas.